《别永福张景山》
宋代·五迈

我友满天下，面交如斗量。
最晚得张子，群中孤凤凰。
秀气分高盖，妙年侔洛阳。
趋向颇近道，才具已老苍。
兰若参文盟，过眼五月疆。
别我求赠言，握手吐肝肠。
学贵根书茂，积贮焉可忘。
如行千里路，须具三月粮。
文亦有活法，先使意气张。
如破勍敌壘，须擒贼中王。
子家蔼文献，庭砌多琳琅。
归欤力种绩，宜亲师友良。
植本日双大，养气日双昌。
学丰敷为文，如富出民藏。
襟期要牵牵，俗物徒茫茫。
他日泉石下，候气视北方。
知有滔滔得，非予谁其当。